**ELŐTERJESZTÉS**

**Körmend Város Önkormányzata Képviselő-testülete 2023. március 30-i ülésére**

**Tárgy: Döntések Körmend Város településrendezési eszközeinek 12. számú módosításával összefüggésben**

Tisztelt Képviselő-testület!

Körmend Város Önkormányzata 6/2023. (II.9.) önkormányzati határozatában döntött Körmend Város településrendezési eszközeinek felülvizsgálatáról a körmendi 790/1 hrsz.-ú telek tekintetében, annak érdekében, hogy a terület K-közl jelű különleges közlekedési építési övezeti besorolású legyen

A 2/2005. (I. 11.) Korm. rendelet előírásainak megfelelően az Önkormányzat a várható környezeti hatás jelentőségének eldöntése érdekében megkereséssel élt a jogszabályban meghatározott szervek felé. A választ adó Vas Vármegyei Kormányhivatal Állami Főépítészi Iroda, Vas Vármegyei Kormányhivatal Építésügyi és Örökségvédelmi Főosztály, Vas Vármegyei Kormányhivatal Földhivatali Főosztály Földvédelmi és Földmérési Osztály, Vas Vármegyei Kormányhivatal Népegészségügyi Főosztály - Közegészségügyi és Járványügyi Osztály, Nyugat-dunántúli Vízügyi Igazgatóság (Országos Vízügyi Főigazgatóság hatáskörében is eljárva), Körmend Város Jegyzője, Őrségi Nemzeti Park Igazgatóság, Vas Vármegyei Kormányhivatal Agrárügyi Főosztály Erdészeti Osztály, Vas Vármegyei Kormányhivatal Agrárügyi Főosztály Növény- és Talajvédelmi Osztály, Szabályozott Tevékenységek Felügyeleti Hatósága, Vas Vármegyei Katasztrófavédelmi Igazgatóság, Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztályáltal adott vélemények alapján - nem tartották szükségesnek a környezeti vizsgálat elkészítését – a környezeti vizsgálatot a településrendezési eszközök módosításához nem szükséges elkészíteni.Az előterjesztés készítéséig még nem érkezett vissza minden szakhatóságtól a környezeti hatásvizsgálat szükségessége tekintetében a nyilatkozat, így a Testületi ülésen tudjuk ismertetni a még hiányzó szakhatóságok álláspontját.

A várható környezeti hatás jelentőségének eldöntése című eljáráshoz már beérkezett vélemények figyelembevételével – remélve azt, hogy a még be nem érkezett szakhatóságok sem követelik meg a környezeti hatásvizsgálatot - javaslom, hogy a Testület hozza meg a csatolt döntését.

A K-közl terület szabályozása kapcsán városfejlesztési okokból célszerű szabályozni és kimondani a HÉSZ módosítása kapcsán, hogy

a) A K-közl jelű építési övezetben kerítés nem létesíthető. Ezzel önkényes területfoglalásokat, spontán bodegavárosokat és a közösen használt közlekedési területek akadályoztatását lehetne megelőzni.

b) Körmend város hatályos településrendezési eszközei lakóterületek igényeit meghaladó gépjárműtárolók kialakítására önálló területeteket jelölt ki a város több pontján. A szomszédos lakóterületek védelme érdekében javasolt megfogalmazni a rendezési terv módosításban az önálló garázssorok szabályozása kapcsán, hogy a falusias és kertvárosias lakóterületeken önálló gépkocsitároló építmények csak az övezetben megengedett rendeltetéshez tartozó számban és mértékben létesíthetők. A városban jelentős igény mutatkozik az erre a célra szolgáló K-közl építési övezeten kívül is olyan nagyobb férőhelyes gépjárműtárolók (garázssorok) kialakítására, amely az adott területfelhasználás pl. lakóterület funkciójával ellentétes. A felhagyott vagy szlömösödő lakótelek esetén merül fel a garázs raktár, autó-kereskedés, stb. “átmeneti hasznosítás” ötlete. Ez viszont a környező lakóházakra nézve kedvezőtlen spontán folyamatokat indíthatna el.

**HATÁROZATI JAVASLAT**

Körmend Város Önkormányzata Képviselő-testülete Körmend Város településrendezési eszközeinek 12. számú módosításával összefüggésben úgy határoz, hogy a 2/2005. (I. 11.) Korm. rendelet szerint beérkezett vélemények alapján nem készít környezeti vizsgálatot a településrendezési eszközök 12. módosításához.

A6/2023. (II.9.) számú határozat alábbiakkal kerül kiegészítésre:

1. A K-közl jelű építési övezeti előírás módosításakor célszerű megvizsgálni és rögzíteni, hogy az építési övezetben kerítés nem létesíthető.
2. A K-közl jelű építési övezetet körülvevő lakóterületek védelme érdekében, illetve gépjármű elhelyezésre szolgáló garázssorokat a hatályos településrendezési eszközök kijelölték, így a helyi építési szabályzatban javasolt rögzíteni, hogy a falusias és kertvárosias lakóterületeken önálló gépkocsitároló építmények csak az övezetben megengedett rendeltetéshez tartozó számban és mértékben létesíthetők.

Körmend, 2023. március 23.

Bebes István

polgármester